CELEX: 62011TN0338
Language: el
Date: 2011-06-30 00:00:00
Title: Υπόθεση T-338/11: Προσφυγή της 30ής Ιουνίου 2011 — Getty Images κατά ΓΕΕΑ (PHOTOS.COM)

27.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 252/39
            
         Προσφυγή της 30ής Ιουνίου 2011 — Getty Images κατά ΓΕΕΑ (PHOTOS.COM)
   (Υπόθεση T-338/11)
   2011/C 252/87
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Getty Images (US), Inc. (Seattle, Ηνωμένες Πολιτείες) (εκπρόσωπος: P.G. Olson, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 6ης Απριλίου 2011 στην υπόθεση R 1831/2010-2 και
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι και κύρια επιχειρήματα
   
   
      Σήμα προς καταχώριση: Το λεκτικό σήμα «PHOTOS.COM» για προϊόντα και υπηρεσίες των κλάσεων 9, 42 και 45 — Αίτηση καταχωρίσεως κοινοτικού σήματος αριθ. 8549991
   
      Απόφαση του εξεταστή: Μερική απόρριψη της αιτήσεως καταχωρίσεως κοινοτικού σήματος
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι: Παράβαση του άρθρου 7, παράγραφος 1, στοιχεία β' και γ', σε συνδυασμό με το άρθρο 7, παράγραφος 3, του κανονισμού 207/2009, διότι το τμήμα προσφυγών: i) έκρινε εσφαλμένως ότι το σήμα του οποίου ζητήθηκε η καταχώριση περιγράφει τα προϊόντα/τις υπηρεσίες για τα οποία ζητήθηκε η καταχώριση· ii) κακώς παρέβλεψε το γεγονός ότι η καταχώριση ονόματος τομέα της προσφεύγουσας αντιστοιχεί στο σήμα του οποίου ζητήθηκε η καταχώριση και ασκεί επιρροή για την εκτίμηση του διακριτικού χαρακτήρα του σήματος· και iii) έκρινε εσφαλμένως ότι τα υποβληθέντα έγγραφα ήταν ανεπαρκή για να αποδειχθεί ότι το σήμα είχε αποκτήσει διακριτικό χαρακτήρα και στήριξε την απόφασή του σε παρανόηση και εσφαλμένη ερμηνεία των υποβληθέντων αποδεικτικών στοιχείων. Παραβίαση των αρχών της ίσης μεταχειρίσεως και της δικαιολογημένης εμπιστοσύνης, δεδομένου ότι το τμήμα προσφυγών κακώς δεν δέχθηκε ότι έχει σημασία το γεγονός ότι το ΓΕΕΑ έχει επιτρέχει την καταχώριση του σήματος «PHOTOS.COM» της προσφεύγουσας για παρεμφερή προϊόντα και υπηρεσίες, κατόπιν προγενέστερης αιτήσεώς της.